Psalms 56 - Heilige Bybel [Afrikaanse Bybel 1933/1953]
Vir die musiekleier; op die wysie van: "Die Duif van die ver Terebinte." Van Dawid. 'n Gedig, toe die Filistyne hom gevang het in Gat.
Wees my genadig, o God, want mense vertrap my; hy wat my beveg, verdruk my die hele dag.
Die hele dag verdraai hulle my woorde; al hulle gedagtes is teen my, om kwaad te doen.
Hulle val aan, lê en loer -- hulle let op my hakskene net soos hulle op my lewe geloer het.
Ondanks hul ongeregtigheid -- sal hulle ontvlug? Werp volke neer in toorn, o God!
U het my omswerwinge getel; hou my trane in u kruik; is hulle nie in u boek nie?
Dan sal my vyande agteruitwyk op die dag as ek roep; dit weet ek dat God aan my kant is.
Deur God sal ek die woord prys; deur die HERE sal ek die woord prys.
Ek vertrou op God, ek vrees nie; wat kan 'n mens my doen?
Op my, o God, rus geloftes aan U gedoen; lofoffers sal ek U betaal; [ (Psalms 56:14) want U het my siel gered van die dood -- ja, my voete van struikeling -- om te wandel voor die aangesig van God in die lig van die lewe. ]